
	DĖL APLINKOS MINISTRO ĮSAKYMO PROJEKTO



[bookmark: _Hlk134600282]Aplinkos ministerija teikia derinti Lietuvos Respublikos aplinkos ministro įsakymo „Dėl Klimato kaitos programos priemonės „Daugiabučių namų vidaus šildymo ir karšto vandens sistemų modernizavimas („mažoji renovacija“)“ tvarkos aprašo patvirtinimo“ projektą (toliau – Projektas).
1. Projektu sprendžiama problema ir Projektą rengti paskatinusios priežastys
Modernizuoti daugiau gyvenamųjų pastatų šilumos punktų ir  kitų vidaus šildymo ir karšto vandens sistemų. Siekiant pastatuose įdiegti daugiau energinio efektyvumo didinimo priemonių ir sumažinti gyventojų išlaidas už energiją, siūloma sudaryti palankesnes finansavimo sąlygas, nustatant projekto įgyvendinimo laikotarpį nuo sutarties įsigaliojimo datos ne ilgesnį kaip 18 mėnesių. Projekte siūloma nustatyti, kad subsidijos dydis yra ne didesnis kaip 60 procentų nuo visų tinkamų finansuoti projekto išlaidų, jei paramos gavėjai yra butų ir kitų patalpų savininkai. Jeigu paramos gavėjas yra šilumos tiekėjas, nuosavybės teise valdantis šilumos punkto įrenginius, subsidija būtų apskaičiuojama priklausomai nuo įmonės dydžio ir vietovės.
Šiais metais padidintas finansavimas priemonei „Kompensacinių išmokų daugiabučių namų vidaus šildymo ir karšto vandens sistemų modernizavimui“ iki 20 mln. Eur iš Klimato kaitos programos lėšų.
2. Projektu siūlomo teisinio reguliavimo esmė – problemos sprendimas.
Įgyvendinus remiamus projektus pagal Projektą bus sutaupyta energijos, į aplinką išmetama mažiau CO₂, tai turės teigiamos įtakos klimato kaitai. Taip pat numatomas teigiamas poveikis socialinei aplinkai – modernizavus daugiabučių namų vidaus šildymo ir karšto vandens sistemas, daugiabučių namų gyventojai sutaupys lėšų, pagerės jų gyvenimo kokybė. 
3. Pasiūlymų įgyvendinimo mechanizmas, kaštai ir nauda
Klimato kaitos programoje numatyta 20 mln. Eur.
4. Lietuvos Respublikos Vyriausybės programos[footnoteRef:2] nuostatų įgyvendinimas (pažymimas tinkamas variantas) [2:  Aštuonioliktosios Lietuvos Respublikos Vyriausybės programa, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XIV-72 „Dėl Aštuonioliktosios Lietuvos Respublikos Vyriausybės programos“.] 

☐ Projektu įgyvendinamos šios Lietuvos Respublikos Vyriausybės programos nuostatos: (nurodomos programos nuostatos ir punktas ar papunktis, kuriame jos nurodytos).
☒ Projektas neprieštarauja Aštuonioliktosios Lietuvos Respublikos Vyriausybės programai.
5. Numatomo teisinio reguliavimo poveikio vertinimas[footnoteRef:3] (pažymimas tinkamas variantas) [3:  Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 ,,Dėl Numatomo teisinio reguliavimo poveikio vertinimo metodikos patvirtinimo“, 4 punktas.] 

☒ Atliktas Projekto numatomo teisinio reguliavimo poveikio vertinimas (Projekto tikslas – modernizuoti daugiau gyvenamųjų pastatų šilumos punktų ir  kitų vidaus šildymo ir karšto vandens sistemų. Siekiant įdiegti pastatuose daugiau energinio efektyvumo didinimo priemonių ir sumažinti gyventojų išlaidas už energiją, siūloma sudaryti palankesnes finansavimo sąlygas, nustatant projekto įgyvendinimo laikotarpį nuo sutarties įsigaliojimo datos ne ilgesnį kaip 18 mėnesių. Įsakymo projekte siūloma nustatyti, kad subsidijos dydis yra ne didesnis kaip 60 procentų nuo visų tinkamų finansuoti projekto išlaidų, jei paramos gavėjai yra butų ir kitų patalpų savininkai. Jeigu paramos gavėjas yra šilumos tiekėjas, nuosavybės teise valdantis šilumos punkto įrenginius, subsidija būtų apskaičiuojama priklausomai nuo įmonės dydžio ir vietovės. Įgyvendinus remiamus projektus pagal Projektą, bus sutaupyta energijos, į aplinką išmetama mažiau  CO₂, tai turės teigiamos įtakos klimato kaitai. Taip pat numatomas teigiamas poveikis socialinei aplinkai – modernizavus daugiabučių namų vidaus šildymo ir karšto vandens sistemas, daugiabučių namų gyventojai sutaupys lėšų, pagerės jų gyvenimo kokybė). 
☐ Projekto numatomo teisinio reguliavimo poveikio vertinimas neatliekamas.
6. Europos Sąjungos teisės aktų perkėlimas ir (ar) įgyvendinimas (pažymimas tinkamas variantas)
☒ Projektu neperkeliamos ir neįgyvendinamos Europos Sąjungos teisės aktų nuostatos.
☐ Projektu perkeliamos (dėl Direktyvų) ir (ar) įgyvendinamos (dėl Reglamentų ir Sprendimų) šios Europos Sąjungos teisės aktų nuostatos: (išvardijama). (Taip pat nurodomi kiti su Projektu susiję tiesiogiai taikomi Europos Sąjungos teisės aktai, kai jie nėra įgyvendinami.) Projektas yra įtrauktas į perkeliamo ir (ar) įgyvendinamo Europos Sąjungos teisės akto perkėlimo ir įgyvendinimo planą Lietuvos narystės Europos Sąjungoje informacinėje sistemoje (LINESIS), į kurią įkelta  atitikties lentelė[footnoteRef:4]. Siekiant užtikrinti visišką susijusių Europos Sąjungos teisės aktų perkėlimą ir (ar) įgyvendinimą, reikės priimti ...(išvardijami Lietuvos Respublikos teisės aktai, kuriuos reikės priimti). [4:  Europos Sąjungos reikalų koordinavimo taisyklių, patvirtintų Lietuvos Respublikos Vyriausybės 2004 m. sausio 9 d. nutarimu Nr. 21 ,,Dėl Europos Sąjungos reikalų koordinavimo“, 7 priedas.] 

7. Notifikavimas[footnoteRef:5] Europos Komisijai (pažymimas tinkamas variantas) [5:  Informacijos apie techninius reglamentus ir atitikties įvertinimo procedūras teikimo taisyklės, patvirtintos Lietuvos Respublikos Vyriausybės 1999 m. gegužės 20 d. nutarimu Nr. 617 „Dėl Informacijos apie techninius reglamentus ir atitikties įvertinimo procedūras teikimo taisyklių patvirtinimo“.] 

☒ Projektas nenotifikuotinas Europos Komisijai.
☐ Projektas notifikuotinas Europos Komisijai (nurodoma data).
8. Pranešimo Europos Komisijai teikimas[footnoteRef:6] (pažymimas tinkamas variantas) [6:  Lietuvos Respublikos paslaugų įstatymo ir Pranešimų ir informacijos apie nustatomus įsisteigimo arba nustatomus ar panaikinamus paslaugų teikimo laisvei taikomus reikalavimus teikimo tvarkos aprašas, patvirtintas Lietuvos Respublikos Vyriausybės 2011 m. lapkričio 30 d. nutarimu Nr. 1389 „Dėl pranešimų ir informacijos apie nustatomus įsisteigimo arba nustatomus ar panaikinamus paslaugų teikimo laisvei taikomus reikalavimus teikimo“.] 

☐ Pranešimas Europos Komisijai teiktinas.
☒ Pranešimas Europos Komisijai neteiktinas.
9. Teisės aktai, kuriuos reikės priimti, pakeisti arba pripažinti netekusiais galios (pažymimas tinkamas variantas)
☒ Projektui įtraukti į teisės sistemą kitų teisės aktų priimti nereikės.
☐ Projektui įtraukti į teisės sistemą reikės priimti šiuos teisės aktus: (išvardijama).
10. Informacija apie sąvokų įvertinimą Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka (pažymimas tinkamas variantas)
☐ Projekte naujų sąvokų nėra.
☒ Projekte vartojamos sąvokos aprobuotos Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka.
11. Kita reikalinga informacija
Projektas suderintas su Aplinkos ministerijos duomenų apsaugos pareigūnu.
12. Konsultavimasis su visuomene[footnoteRef:7] interneto svetainėje epilietis.lrv.lt  (pažymimas tinkamas variantas) [7:  https://epilietis.lrv.lt/lt/.] 

☐ Projektas viešosioms konsultacijoms skelbtas interneto svetainėje epilietis.lrv.lt, kur pastabas ir pasiūlymus nuo 202.. m. ... ... d. iki 202.. m. ... ... d. galėjo teikti visi suinteresuoti asmenys (nurodomas konsultavimosi tikslas (tikslai), būdas (būdai), suinteresuoti asmenys, su kuriais konsultuotasi, konsultavimosi trukmė ir apibendrinti konsultavimosi rezultatai – pateikiamos bendros (agreguotos) viešųjų konsultacijų dalyvių nuomonių tendencijos, nurodoma, kaip į konsultavimosi su visuomene rezultatus atsižvelgta Projekte) (arba Projektas viešosioms konsultacijoms paskelbtas (arba bus skelbiamas) interneto svetainėje epilietis.lrv.lt, kur pastabas ir pasiūlymus gali teikti (arba galės teikti) visi suinteresuoti asmenys (nurodomas konsultavimosi tikslas (tikslai), būdas (būdai), suinteresuoti asmenys ir konsultavimosi trukmė). 
☒ Projekto skelbti viešosioms konsultacijoms interneto svetainėje epilietis.lrv.lt neplanuojama.
13. Derinimas su suinteresuotomis institucijomis ir suinteresuotais asmenimis
Projektas skelbiamas Lietuvos Respublikos Seimo kanceliarijos teisės aktų informacinėje sistemoje (TAIS).
Derinimo terminas (pažymimas tinkamas variantas):
☒ 10 darbo dienų (įrašomas ne trumpesnis nei 10 darbo dienų derinimo terminas arba ne trumpesnis nei 12 darbo dienų derinimo terminas, kai pateikiami dideli (10 ar daugiau puslapių) ir (ar) sudėtingi Projektai (nustatantys naują teisinį reguliavimą ar iš esmės jį keičiantys).
☐ 5 darbo dienos (jeigu dėl nenumatytų aplinkybių Projektas turi būti priimtas nedelsiant, surašomas motyvuotas prašymas suinteresuotų institucijų pateikti išvadas, o suinteresuotų asmenų – pastabas ir pasiūlymus dėl Projekto skubos tvarka Ministrų, Vyriausybės įstaigų, įstaigų prie ministerijų ir kitų Vyriausybei pavaldžių ir atskaitingų viešojo administravimo subjektų norminių teisės aktų projektų rengimo taisyklių[footnoteRef:8] 19 punkte išvardytais išimtiniais atvejais). [8:  Ministrų, Vyriausybės įstaigų, įstaigų prie ministerijų ir kitų Vyriausybei pavaldžių ir atskaitingų viešojo administravimo subjektų norminių teisės aktų projektų rengimo taisyklės, patvirtintos Lietuvos Respublikos Vyriausybės 1994 m. rugpjūčio 11 d. nutarimu Nr. 728 „Dėl Lietuvos Respublikos Vyriausybės darbo reglamento ir Ministrų, Vyriausybės įstaigų, įstaigų prie ministerijų ir kitų Vyriausybei pavaldžių ir atskaitingų viešojo administravimo subjektų norminių teisės aktų projektų rengimo taisyklių patvirtinimo“.] 

14. Projekto rengėjai
Projektą parengė Aplinkos ministerijos Būsto politikos grupės (vadovė – Laura Lukoševičienė (tel. +370 695 48 717, el. p. laura.lukoseviciene@am.lt) patarėjas Martinas Nyderis (tel. +370 696 97200, martinas.nyderis@am.lt).
PRIDEDAMA:
1. Projektas, 18 lapų.
2. Antikorupcinio vertinimo pažyma, 6 lapai.


	Aplinkos viceministrė
	Monika Juodvalkė

ADRESATŲ SĄRAŠAS

Lietuvos Respublikos energetikos ministerijai 
Lietuvos Respublikos finansų ministerijai 
Lietuvos šilumos tiekėjų asociacijai 
Lietuvos konkurencijos tarybai 
Valstybinės energetikos reguliavimo tarybai 
Centrinei projektų valdymo agentūrai 
Asociacijai „Lietuvos būtų ūkis“ 
Lietuvos savivaldybių komunalinių įmonių asociacijai 
Lietuvos Respublikiniams būsto valdymo ir priežiūros rūmams 
Aplinkos projektų valdymo agentūrai 
Lietuvos savivaldybių asociacijai
Lietuvos Respublikos specialiųjų tyrimų tarnybai
Valstybinei duomenų apsaugos inspekcijai

